موضوع مقترح لشهادة التعليم المتوسط 2012 في اللغة الامازيغية
ASELKIN N ULMUD ALEMMAS
Tanga : Tamaziɤt
Tanzagt : 1.30’
Amur amezwaru n yirem (ɤef 12 n tneqqiḍin)
A- Aḍris :
Ad yers yirem ɤef yiwen n uḍris n kra n umaru yettwassnen. Aḍris-nni ad yili d ullis ideg zemrent ad d-ilint tewsatin n yinawen i yellan deg yihallen n ulmud alemmas; ad yeseu azal n 250 n wawalen.
B- Tigzi n uḍris (ɤef 6 n tneqqiḍin)
Ad tbedd ɤef tɤawsiwin-a :
1. tameskiwt n wullis : tazwara, ineḍruyen, taggara;
2. tazḍawt n uḍris d warruz gar tefyar;
3. iwudam d temlilt-nsen;
4. asentel agejdan;
5. amawal.
C- Iferdisen n tutlayt (ɤef 6 n tneqqiḍin)
1. ilugan n tira;
2. tajerrumt, taseddast.
Amur wis-sin n yirem (ɤef 8 n tneqqiḍin)
Da, amazwar ad d-ifares kra n wullis ilan assaɤ d uḍris n ukayad. Deg-s, ad yessemres ayen yelmed ama deg tutlayt ama deg teywalt.
Amedya
Aḍris : Tazdemt n llyali
Yiwen n wass, imezdaɤ n yiwet n taddart ffɤen ɤer teẓgi ad d-zedmen. Tagrest n useggas-nni izad deg-s usemmiḍ. Zik zik ay ffɤen seg taddart ; ṭṭbel ansi i k-yehwa ad as-d-tesleḍ, iɤerrez akken ilaq ; iṭij yebda-d asṭenṭen, yessaɤ tamurt.
Mmɤen wat taddart-nni armi d tiẓgi n lewḥuc ; zedmen armi eyan, acemma ur ten-id-ilueej.Tiẓgi tuɤal amzun d ayla-nsen. Akken armi yebda izeggen uzizwu. Azdam, ameslay, anecreḥ, ṭṭbel d lɤiḍa.
Mi yebda ifennu uzizwu, cwiṭ kan la yettibrik yigenni. Tereed, tebreq, d icercuren i d-iɤellin. At taddart nnan-as : « Dayen i wass-a, icaḍ-aɤ ! ». Ɛebban ayen i d-zedmen, enan abrid n tuɤalin.
A-ten-id teddem-iten tergagayt : armi lḥan amecwar, ṭṭbel yellexs akk, kkaten deg-s rennun, dayen yeggugem maḍi. Lɤiḍa daɤen tebzeg-asen, tebbeḥbeḥ. Akken walan tagnit teḥres, serrḥen-as i tikli : d aɤiwel. Urǧan lewḥuc ad d-slen i zzhir, ulac. Urǧan, ulac. Walan teggugem terbaet. Uɤalen ɤlin-d fell-asen. Snegren-ten.
Seg wass-nni i d-yeqqim wawal : « Tazdemt mačči deg llyali . Tazdemt deg unebdu. Yettheyyi unebdu i llyali ».
A. MEZDAD, Iḍ d wass, 97.
A- TIGZI N UḌRIS
1. Ayen i wwin yid-sen wat taddart ṭṭbel d lɤiḍa ɤer teẓgi ?
2. Tazwara, inezdamen zhan. Melmi i tebda tegnit tettbeddili fell-asen ?
3. Amek i teḍra yid-sen ɤer taggara ?
4. Af –d deg uḍris anemgal n wawal-a : iɤerrez.
5. Semres awalen-a deg tefyar : ggugem, uɤal.
B- IFERDISEN N TUTLAYT
1. Err tafyirt-a ɤer wunti : Mmɤen wat taddart-nni armi d tiẓgi n lewḥu;, zedmen armi ɛyan, acemma ur ten-id- ilueej.
2. Semmi-d isumar n tefyirt-a : Mi yebda ifennu uzizwu, yettibrik yigenni.
3. Sleḍ tafyirt-a : Snegren-ten.
C- TIRA
Tettikkiḍ deg tcemlit (tiwizi) n usizdeg n yiberdan n wanda i tzedɤeḍ. Ales-d amek i d-llan lecɤal. Ini-d d acu n temsirt i tufiḍ deg tɤawsa-ya.
Aseɤti n ukayad
A- Tigzi n uḍris
1. Wwin yid-sen ṭṭbel d lɤiḍa ɤer teẓgi akken ad srewlen yis-sen lewḥuc.
2. Tebda tegnit tettbeddil fell-asen mi akken yettuɤal yigenni d aberkan.
3. Гer taggara, snegren-ten lewḥuc.
4. Anemgal n wawal : iɤerrez ≠ yellexs.
5. Tiririt n yimyagen deg tefyar
- Ggugmen yimɤaren.
- Uɤlan-d yimɤaren ɤer tmurt.
B- Iferdisen n tutlayt
1. Tiririt n tefyirt ɤer wunti :
Mmɤent sut taddart armi d tiẓgi n lewḥuc; zedment armi eyant, acemma ur tent-id-ilueej.
2. Asemmi n yisumar n tefyirt tuddist :
Mi yebda ifennu uzizwu, yettibrik yigenni.
Asumer imsentel n wakud asumer agejdan
3. Tasleḍt n tefyirt “ snegren-ten”.
Snegren : Taɤara-s : d amyag n tigawt yeftin ɤer yizri, udem 3 sgt- ml.
Tawuri-s : d aseɤru n tefyirt.
(Snegren ) n : Taɤara-s : d amatar udmawan n w 3 sgt –ml
Tawuri-s : d amigaw n umyag.
Ten : Taɤara-s : d amqim udmawan n w3 sgt-ml.
Tawuri-s : d asemmad usrid n umyag.
C- Tira
Aḍris ad yili d ullis ideg ara d-talseḍ amek I teḍra tcemlit. Yessefk ad yili iressa ɤef yizri.
- Ullis ad yebded ɤef wudem amezwaru I yettmeslayen;
- Tacemlit ad tili d tagnit I usenfali n yiḥulfan yecban lferḥ, tadukli…
Ad yili ufaris yelha ma:
1. yettwaɤar uḍris s sshala
- asebter zeddig (tallunin, tiseddarin…);
- asigez iwata;
- tifyar rsent ɤef yilugan n tjerrumt;
- amawal yedda d usentel;
- ilugan n tira ttwaḍefren.
2. yezḍa uḍris akken ilaq
- tuddsa n uḍris d tiseddarin;
- tuqqna gar tseddarin yessihil tigzi ;
- aḍris yura ɤer wudem amezwaru i yettmeslayen ;
- timeẓra n yimyagen ddant d tilawt ;
- asemres n yinammalen n wakud d wid n wadeg ferzen.
3. yedda d usentel i d-yettunefken
- aḍris d ullis yemmden;
- aḍris yebna ɤef tɤessa n wullis;
- aḍris yewwi-d ɤef tcermlit;
- aḍris yekfa s temsirt.
l,q,u lrjvp gaih]m hgjugdl hglj,s' 2012 td hggym hghlh.dydm
ara_Arab kab_Latn kab_Latn vec_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn sag_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ace_Latn